Case ID: 1198544
Sentence 7: Məhkəmə zamanı şahid qismində dindirilmiş Şahid6 ifadə verərək göstərmişdir ki, Zərərçəkmiş şəxs uşaq vaxtlarından tanımış, bir məhəllədə yaşamışlar, o, digər məhəllə uşaqları Nicat və Ruslan daim bir yerdə olmuşlar, nə problemləri olsa bir-biri ilə bölüşmüş, gücləri çatdığı qədər bir-birinə kömək etmişlər, Nicat və Ruslan onun ailə üzvlərini, ailə üzvləri də onları yaxşı tanımış, həftənin 5 günü axşamlar bir yerdə oturub çay, pivə içib söhbət etmişlər; xx xxxx 2019-cu il tarixdə saat 20:00 radələrində həyətdə övladlarını gəzdirərkən Ruslanın işdən məhəlləyə gəldiyini görüb Ruslandan aşağı düşüb-düşməyəcəyini soruşmuş, Ruslan da evə çıxıb yemək yeyib məhləyə düşəcəyini demiş, bir saatdan sonra Ruslana “WhatsApp”la zəng etdikdə sonuncu balaca oğlunun boğazında çöp qaldığını, çöpçüyə aparıb sonra gələcəyini söyləmiş, o, həyətdə olarkən Ruslan arvadı və iki övladı ilə birlikdə çöpçüdən gəlmiş və uşaqlarını liftə qoyub evə göndərdikdən sonra gəlib onunla görüşmüş və birlikdə taksi ilə Türkan qəsəbəsində kafeyə pivə içməyə getmiş, onlar kafedə oturduqdan sonra o, “WhatsApp” proqramı vasitəsilə Nicatla danışmış və Nicatı da dəvət etdiyindən sonuncu özünə məxsus “Fiat” markalı maşınla gəlib onlarla bir qədər oturduqdan sonra saat 23:00 radələrində məhəlləyə qayıtmış, məhəllədə Nicatla Ruslan oturub söhbət etmiş, o, yorğun olduğu üçün evə qalxmış, Ruslanla pivə içən zaman və məhəllədə olan zaman aralarında hər-hansı xüsusi söhbət olmamışdır; xx xxxx 2019-cu il tarixdə saat 09:00 radələrində məhəllədən dostu Nicat zəng edərək ağlaya-ağlaya Ruslanın öldüyünü demiş, Ruslanın hansı şəraitdə ölməsini bilməmiş, onun Zərərçəkmiş şəxs arvadının başqa kişilərlə dostluq və ya sevgi münasibətində olub-olmaması barədə məlumatı olmamış, Ruslan təxminən hadisədən iki ay əvvəl mağazada stolun üzərindən yıxıldıqdan sonra sağ qolunun sınması ilə bağlı sağ qolunu işlətməmiş, xasiyyətcədə qorxaq adam olmaqla canının ağrımasından qorxmuş, qolundan gips söküləndən öldüyü günə kimi həmişə kimsə Ruslanla görüşəndə sağ əli ilə salam verməmiş, əlinin ağrımasından qorxmuş, Ruslanın ölümündən bir gün əvvəl Türkan qəsəbəsindən gələndə o, Ruslanla oturub pivə içmiş, həmin vaxt Ruslan sol əli ilə bakalı tutmuş, pivə üçün noxud və saçaqlı pendiri sol əli ilə götürüb yemiş, həmin günü Ruslan bir neçə bakal pivə içmiş, yüngül dərəcədə sərxoş olmuş, öz hərəkətlərini idarə edə bilmiş, ayaq üstə dayana bilmiş, həmçinin danışığıda hər zamanki kimi sərbəst olmuş, Ruslan sağ əli sındığı vaxtdan sonra demək olar ki, ümumiyyətlə sağ əlindən istifadə etməmişdir.